  Анжелика Тихонова корреспондент Глаз ёросысь Сёва гуртын выль фельдшер-акушер пункт ужаны кутскиз. Со сярысь элькун тӧролэн но кивалтэтлэн пресс-службазы ивортэ. Нырысетӥ эмъюрттэт сётон сӧзнэтэз выльдон – азьмуртэн Владимир Владимирович Путинэн кичӧлтэм «Здравоохранение» йӧскалык ӵектослэн огез валтӥсез ужпумез луэ, пандемия вакытэ но ужъёс уг дугдо. Ми озьы ик ужан тӥрлык вуттӥськом, тупатъян ужъёс нуиськом Александр Бречалов, Удмуртилэн тӧроез Выль ФАП-ын ужасьёс гуртын 154 улӥсьёсты учкозы Юртлэн быдӟалаез – 82 квадрат метр. Борддоръёсыз, перекрытиосыз вылӥ ӟечлыко сендвич-панельёслэсь лэсьтэмын, солы луыса юртын котьку огсыр температура возиське. Интернет пыртон ужпумъёсты али сэртто-пертчо, ужъёсты 2020-тӥ ар ӵоже быдэстозы. Тодэ вайытом, туэ Глаз ёросын эшшо куинь ФАП усьтыны кулэ, нош кемалась ик ӧвӧл выль фельдшер-акушер пункт Вавож ёросын ужаны кутскиз.  Тегъёс: Тазалык Удмуртия Глазёрос 100ар  